Prema članku 86. Zakona o proračunu (Nar. nov., br. 144/21.) ravnatelj Muzeja grada Šibenika predlaže polugodišnji izvještaj o izvršenju financijskog plana Muzeja grada Šibenika za 2022. godinu.

**POLUGODIŠNJI IZVJEŠTAJ O IZVRŠENJU FINANCIJSKOG PLANA MUZEJA GRADA ŠIBENIKA ZA 2022. GODINU**

**Ostvarenja prihoda i primitaka, rashoda i izdataka te rezultata poslovanja**

Planirani prihodi u prvom polugodištu 2022. godini iznosili su 2.322.008,00 kn, a ostvareni su u iznosu od 2.171.068,34 kn. Indeks ostvarenja iznosi 93,50%.

Planirani rashodi u prvom polugodištu 2022. godini iznosili su 2.322.008,00 kn, a ostvareni su u iznosu od 1.697.471,31 kn. Indeks ostvarenja iznosi 73,10%. Ukupni rashodi sastojali su se od rashoda poslovanja, a planirani su u iznosu od 1.957.008,00 kn te ostvareni u iznosu od 1.697.471,31 kn; rashoda za nefinancijsku imovinu čiji je plan iznosio 355.500,00 kn, a ostvaren je u iznosu od 47.077,00 kn te od izdataka za financijsku imovinu planiranih 9.500,00 kn, a ostvarenih 10.030,49 kn.

Planirani manjak u iznosu od 240.000,00 kn sastoji se od manjka prihoda poslovanja i manjka prihoda od nefinancijske imovine iz 2021. godine te neto financiranja za izdatke za otplatu zajmova u 2022. godini. Planiranim tekućim viškom prihoda poslovanja pokrit će se manjak prihoda iz 2021. godine.

Rezultat poslovanja prvog polugodišta 2022. godine je višak u iznosu od 195.489,90 kn i odnosi se na poslovanje 2022. godine.

**Ostvarenje prihoda i rashoda po ekonomskoj klasifikaciji**

**PRIHODI**

**Pomoći iz inozemstva i od subjekata unutar općeg proračuna** ostvareni su u iznosu od 192.800,00 kn, indeks ostvarenja je 38,03% polugodišnjeg plana, a sastoje se od:

* tekuće pomoći iz državnog proračuna koje su ostvarene od Ministarstva kulture i medija za prijavljene muzejske programe. Ostvarenje iznosi 142.800,00 kn, indeks ostvarenja je 31,59% polugodišnjeg plana;
* tekuće pomoći proračunskim korisnicima iz proračuna koji im nije nadležan ostvarene su od Grada Vodica za arheološka istraživanja te od Općine Tisno za Muzejsko-galerijsku djelatnost. Ostvarenje iznosi 50.000,00 kn, indeks ostvarenja je 111,11% polugodišnjeg plana;

**Prihodi od upravnih i administrativnih pristojbi, pristojbi po posebnim propisima i naknada** ostvareni su u iznosu od 7.445,00 kn, indeks ostvarenja je 148,96% polugodišnjeg plana, a sastoji se od:

* sufinanciranja cijene usluge, participacije i slično (ulaznice za Stalni postav).

**Prihodi od naknada s naslova osiguranja** nisu planirani, aostvareni su u iznosu od 56.622,20 kn.

**Prihodi od prodaje proizvoda i pruženih usluga** ostvareni su u iznosu od 71.598,41 kn, indeks ostvarenja je 119,33%, a sastoji se od:

* prihoda od prodanih proizvoda u suvenirnici. Ostvarenje iznosi 6.319,00 kn;
* prihoda od pruženih usluga od zakupa poslovnog prostora. Ostvarenje iznosi 65.279,41 kn, indeks ostvarenja je 108,80% polugodišnjeg plana.

**Prihodi iz nadležnog proračuna** ostvareni su u iznosu od 1.836.602,73 kn, indeks ostvarenja je 104,95% polugodišnjeg plana, a sastoje se od:

* prihoda iz nadležnog proračuna za financiranje rashoda poslovanja. Ostvarenje iznosi 1.641.906,13 kn, indeks ostvarenja je 95,18% polugodišnjeg plana;
* prihoda iz nadležnog proračuna za financiranje rashoda za nabavu nefinancijske imovine. Ostvarenje iznosi 30.925,00 kn, indeks ostvarenja je 199,54% polugodišnjeg plana;
* prihodi iz nadležnog proračuna za financiranje izdataka za financijsku imovinu i otplatu zajmova (financijski leasing za službeno vozilo). Ostvarenje iznosi 10.030,49 kn, indeks ostvarenja je 105,58% polugodišnjeg plana.

**Ostali prihodi** koji se sastoje od neispunjavanja ugovorene usluge nisu planirani, a ostvareni su u iznosu od 6.000,00 kn.

**RASHODI**

**Rashodi poslovanja** su ostvareni u iznosu od 1.754.578,80 kn što je 75,56% polugodišnjeg plana.

* rashodi za zaposlene ostvareni su u iznosu od 1.327.028,74 kn, indeks ostvarenja je 96,06% polugodišnjeg plana;
* materijalni rashodi ostvareni su u iznosu od 369.307,62 kn, indeks ostvarenja je 64,28% polugodišnjeg plana. Najveće stavke su rashodi za energiju (86.964,31 kn), intelektualne i osobne usluge (41.323,56 kn) te ostale usluge (35.052,15 kn);
* financijski rashodi koji se odnose na kamate po financijskom leasingu i za zatezne kamate iz poslovnih odnosa ostvareni su u iznosu od 1.134,95 kn, indeks ostvarenja je 113,72% polugodišnjeg plana.

**Rashodi za nabavu nefinancijske imovine** izvršeni su u iznosu od 47.077,00 kn, što je 13,24% u odnosu na polugodišnji plan.

**Izdaci za financijsku imovinu i otplate zajmova** izvršeni su u iznosu od 10.030,49 kn, odnosno 105,58% polugodišnjeg plana. Odnose se na otplatu financijskog leasinga za službeno vozilo.

**Obrazloženje izvršenja programa**

|  |
| --- |
| **Razdjel: 3 UPRAVNI ODJEL ZA DRUŠTVENE DJELATNOSTI****Glava: 4 MUZEJ GRADA** **Uprava: 0003 MUZEJ GRADA ŠIBENIKA** |
| **Planirana sredstva za provedbu** | **2.322.008,00 kn** |
| **Izvršena sredstva za provedbu** | **1.754.578,80 kn** |
| **Pokazatelj rezultata** | Ostvareno 75,56% |
| **NAZIV PROGRAMA**  | **152001 MUZEJSKA DJELATNOST** |
| **Funkcijska oznaka** | 0820 Službe kulture |
| **Regulatorni okvir**  | Zakon o proračunu (Nar. nov., 144/21.) Zakon o muzejima (Nar. nov., 61/18. i 98/19.)Zakon o ustanovama (Nar. nov., 76/93., 29/97., 47/99., 35/08. i 127/19.)Zakon o upravljanju javnim ustanovama kulturi (Nar. nov., 96/01. i 98/19.)Zakon o radu (Nar. nov., br. 93/14., 127/17. i 98/19.) |
| **Opis programa**  | **A15200101 Redovna djelatnost Muzeja** |
| **Ciljevi programa**  | Osnovno funkcioniranje muzeja planiranjem rashoda poslovanja, rashoda za nabavu nefinancijske imovine i izdataka za financijsku imovinu i otplatu zajmova za fiksne troškove varijabilnih iznosa. |
| **Planirana sredstva za provedbu**  | **1.697.992,00 kn**  |
| **Izvršena sredstva za provedbu**  | **1.608.369,65 kn**  |
| **Pokazatelj rezultata**  | Redovno funkcioniranje rada ustanove.  |
| **Obrazloženje**  | Indeks izvršenja programa iznosi 94,72%.Sredstva su u skladu s planom utrošena za: Rashode za zaposlene za 21 djelatnika; Materijalne rashode te za Izdatke za otplatu glavnice primljenih kredita i zajmova – leasing za službeno vozilo.Izvor financiranja: opći prihodi i primici. |
| **NAZIV PROGRAMA**  | **152002 ZAŠTITA KULTURNO POVIJESNE BAŠTINE** |
| **Funkcijska oznaka** | 0820 Službe kulture |
| **Regulatorni okvir**  | Zakon o proračunu (Nar. nov., 144/21.)Zakon o muzejima (Nar. nov., 61/18. i 98/19.)Zakon o ustanovama (Nar. nov., 76/93., 29/97., 47/99., 35/08. i 127/19.)Zakon o upravljanju javnim ustanovama kulturi (Nar. nov., 96/01. i 98/19.)Zakon o zaštiti i očuvanju kulturnih dobara (Nar. nov., 62/20. i 117/21.) |
| **Opis programa**  | **A15200201 Zaštita kulturno povijesne baštine****K15200202 Stalni postav Muzeja****A15200215 Muzejsko-galerijska djelatnost****A15200216 Arheološki lokaliteti****A15200217 Muzejsko izdavaštvo** |
| **Ciljevi programa**  | Zaštita i očuvanje kulturne baštine i njezine dostupnosti javnosti kroz nabavu muzejske građe, istraživanja, stručne i znanstvene obrade te njezine sistematizacije u zbirke, trajne zaštite muzejske građe, muzejske dokumentacije i arheoloških lokaliteta i nalazišta u svrhu osiguranja dostupnosti, obrazovanja, tumačenja, uživanja, predstavljanja i prezentiranja javnosti muzejske građe kroz stalni postav, povremene izložbe, istraživanja, izdavaštvo, digitalizaciju muzejske građe, predavanja, konferencije i stručne skupove, edukativne aktivnosti i radionice zainteresiranom, u najvećem broju, domicilnom stanovništvu te stranim posjetiteljima i gostima.Organiziranje i omogućavanje izvršenja planiranih poslova muzejske djelatnosti kao što su: organiziranje povremenih izložbi, umjetničkih i kulturnih događanja, osiguravanje dostupnosti zbirki u obrazovne, stručne i znanstvene svrhe, osiguravanje prihvatljivog okruženja za javnost i dostupnost građe. |
| **Planirana sredstva za provedbu**  | **624.016,00 kn**  |
| **Izvršena sredstva za provedbu**  | **146.209,15 kn**  |
| **Pokazatelj rezultata**  | Broj održanih izložbi 1; gostovanja izložbi 3; gostujućih izložbi 2. Aktivnosti 4; projekata 1; manifestacija 2 te radionice za djecu.Izdavaštvo: izdanih kataloga 1. Zaštićena i očuvana kulturna baština i arheološki lokaliteti 2. |
| **Obrazloženje**  | Indeks ostvarenja iznosi 23,43% u okviru kojeg je:Muzej je sudjelovao u održavanju manifestacija Noć muzeja i Međunarodni dan muzeja.Organizirane se i izvedene izložbe muzejskih odjela: Donacija „Marija Višić Guina“.Ugostili smo izložbu „D' Annunzijeva mučenica“ iz Pomorskog i povijesnog muzeja Hrvatskog primorja Rijeka te izložbu „Giovanni Battista Piranesi i vedutistički odjeci“ iz fundusa Kabineta grafike HAZU. .Gostovanja muzejskih izložbi: „Velika Mrdakovica – rezultati najnovijih arheoloških istraživanja (2011.-2013.) u Arheološkom muzeju Zadar; „Velištak – život neolitičkog naselja“ u Franjevačkom muzeju i Galeriji Gorica u Livnu; „Šibenik kroz stoljeća“ u organizaciji konzulatat RH u New Yorku..Izdana je i predstavljena stručno-znanstvena monografija „Brodolom Mijoka – probuđena tajna murterskog mora“.Predstavljena je knjiga „Dota od nota“ autora Ante Barbače.Izvori financiranja: opći prihodi i primici, pomoći iz državnog proračuna, pomoći iz županijskog proračuna, ostale pomoći, prihodi za posebne namjene i vlastiti prihodi.  |

Šibenik, 08. srpnja 2022.

|  |  |  |
| --- | --- | --- |
|

|  |
| --- |
| **RAVNATELJ:** |
| **mr. sc. Željko Krnčević**  |

 |